b'\n_START_ARTICLE_\nDoktorgradskandidatenes interesseorganisasjon ved NTNU\n_START_SECTION_\nHistorie\n_START_PARAGRAPH_\nForl\xc3\xb8peren til DION, Organisasjonen for doktor ingeni\xc3\xb8rstudenter eller bare ODIS, ble formelt etablert i 1986 og drev blant annet aktivt for \xc3\xa5 hjelpe dr.ing studenter med \xc3\xa5 bedre forholdet mellom veileder og student. DION ble stiftet rett etter dannelsen av NTNU i 1996, blant annet med dav\xc3\xa6rende rektor Karsten Jakobsen. DION var s\xc3\xa5ledes et tidlig produkt av det nyorganiserte universitetsmilj\xc3\xb8et i Trondheim. DIONs f\xc3\xb8rste leder, Jens Haugan, for\xc3\xb8vrig leder av DION-HF, jobbet aktivt med \xc3\xa5 inkludere allerede aktive ODIS og inkludere organisasjonene fra andre fakultet (DION-MatNat, DION-SVT og DION-MedFak). Jens Haugan virket i tre \xc3\xa5r som leder._NEWLINE_Et sp\xc3\xb8rsm\xc3\xa5l som meldte seg rundt 2001 var stipendiaters ansattstatus. Den formelle endringen fra student- til ansattstatus m\xc3\xa5tte balanseres med de fordeler studentstatus gav. Denne diskusjonen skapte stor engasjement ogs\xc3\xa5 fra andre institusjoner. H\xc3\xb8sten 2002 deltok DION aktivt, gjennom dav\xc3\xa6rende leder Margit Hermundsg\xc3\xa5rd,for opprettelsen av paraplyorganisasjonen Stipendiatorganisasjonene i Norge (SiN). I samarbeid med representanter fra andre institusjoner med doktorgradskandidater ble SiN stiftet i januar 2003. DION ble da representert med to medlemmer. DION deltok ogs\xc3\xa5 som eneste norske organisasjon i det internasjonale nettverket Pi-net. Senere er SiN tatt opp som medlem av European Council of doctoral candidates and junior researchers (EURODOC).'